open-index/open-wikipedia-markdown huggingface dataset:
Συνέδριο της Κρακοβίας

μικρογραφία| Συνέδριο της Κρακοβίας
Το **Συνέδριο της Κρακοβίας** (πολωνικά: *Zjazd krakowski*) ήταν μια συνάντηση μοναρχών που ξεκίνησε από τον Βασιλιά Καζίμιρ Γ΄ το Μέγα της Πολωνίας και πραγματοποιήθηκε στην Κρακοβία (Cracow) γύρω στις 22-27 Σεπτεμβρίου 1364. Το πρόσχημα για τη σύγκληση της συνάντησης ήταν πιθανότατα μια προτεινόμενης αντι- τουρκικής σταυροφορίας, αλλά το Συνέδριο ασχολήθηκε κυρίως με θέματα ευρωπαϊκής διπλωματίας, εκ των οποίων εξέχουσες ήταν οι ειρηνικές σχέσεις και η ισορροπία εξουσίας στην Κεντρική Ευρώπη και η διαπραγμάτευση μιας κοινής αντίδρασης στις τουρκικές απειλές μέσω του έργου μιας κεντρικής ευρωπαϊκής ένωσης κρατών.

Οι συμμετέχοντες-προσκεκλημένοι του Πολωνού βασιλιά, ήταν ο Κάρολος Δ΄ της Αγίας Ρωμαϊκής Αυτοκρατορίας, ο Βασιλιάς Λουδοβίκος Α΄ της Ουγγαρίας, ο Βασιλιάς Βάλντεμαρ Δ΄ της Δανίας, ο Βασιλιάς Πέτρος Α΄ της Κύπρου, ο Σιεμόβιτ Γ΄ της Μαζοβίας, ο Μπόλκο Β΄ ο Μικρός, ο Βλάντισλαφ Β΄ του Οπόλε, ο Ροδόλφος Δ΄ της Αυστρίας, ο Μπόγκισλαβ Ε΄ της Πομερανίας-Στολπ, ο Καζιμίρ Δ΄ της Πομερανίας-Στολπ, ο Όθων Ε΄ της Βαυαρίας και ο Λουδοβίκος Β΄ του Βρανδεμβούργου.

Το Συνέδριο, το οποίο πραγματοποιήθηκε σε ένα πολυτελές περιβάλλον, το προοριζόταν ως εκδήλωση της δύναμης και του πλούτου του Πολωνού βασιλιά, αντήχησε σε όλη την Ευρώπη. Περιλάμβανε ένα διάσημο συμπόσιο στο σπίτι του Κρακοβιανού εμπόρου, Μικοουάι Βιεζίνεκ, το οποίο διοργανώθηκε από το δημοτικό συμβούλιο. Η ευκαιρία για τη γιορτή, η οποία σύμφωνα με τον Γιαν Ντουούγκος διήρκεσε 21 ημέρες, ήταν ο πρόσφατος γάμος του Καρόλου Δ΄ και της εγγονής του Καζίμιρ, Ελισάβετ της Πομερανίας.

Οι διάφορες διαθέσιμες μεσαιωνικές πηγές δεν συμφωνούν πάντα σχετικά με το χρονοδιάγραμμα και άλλα θέματα. Πιθανώς υπήρχαν δύο ξεχωριστά συνέδρια, ένα το 1363 που είχε να κάνει με το γάμο, και ένα άλλο το 1364, το πιο πολιτικό συνέδριο των μοναρχών. Το 1364, μεταξύ των ζητημάτων που συζητήθηκαν ήταν η διαδοχή του Οίκος των Καπετιδών-Ανζού στον πολωνικό θρόνο και η επικύρωση της ειρηνευτικής συνθήκης μεταξύ των Λουδοβίκου Α΄ της Ουγγαρίας και του Καρόλου Δ΄ της Αγίας Ρωμαϊκής Αυτοκρατορίας, μεταξύ άλλων, με τη μεσολάβηση του καζίμιρ Γ΄ και του Μπόλκο Β΄. Μια σημαντική πηγή είναι ένα ποίημα του Γκιγιώμ ντε Μασώ, το οποίο περιέγραψε το συμπόσιο στο σπίτι του Βιεζίνεκ.

## Παραπομπές


Κατηγορία:Ιστορία της Κρακοβίας
Κατηγορία:14ος αιώνας στην Πολωνία
Στάνακ

Το **Στάνακ** είναι το πιο κοινό όνομα που αναφέρεται στη συνέλευση των ευγενών στη μεσαιωνική Βοσνία. Η συνέλευση ήταν επίσης γνωστή ως **Ρουσάγκ** (από την ουγγρική λέξη orszag, που σημαίνει *χώρα*), **Ζμπορ**, **Σβα Μπόσνα** (που σημαίνει *Ολόκληρη η Βοσνία* ) ή απλώς **Μπόσνα**, με τους αξιωματούχους της Δημοκρατίας της Ραγκούσας να χρησιμοποιούν επίσης πολλούς λατινικούς όρους για τη συνέλευση. Ο όρος Στάνακ πιστοποιείται για πρώτη φορά στο χάρτη του Τβρτκο Α΄ το 1354. 

Το δικαίωμα συμμετοχής στις συνελεύσεις του Στάνακ απολάμβανε κάθε Βόσνιος κνιάζ, από εξέχουσες προσωπικότητες έως περιφεριακούς άρχοντες, που ήταν κοινώς γνωστοί ως βλάστελα, αλλά η απόλυτη εξουσία ανήκε στην υψηλότερη αριστοκρατία.  Το Στάνακ συγκαλούνταν κάθε φορά που αυτό απαιτούνταν, συνήθως από τον κυβερνήτη, ο οποίος προήδρευε και συντόνιζε τις συνελεύσεις του.  Αν ήταν άνδρας, επιτρεπόταν να παρευρίσκεται στο Στάνακ η γυναίκα του, αλλά όχι και οι γιοι του.  Οι κληρικοί της Βοσνιακής Εκκλησίας, που δεν ήταν βλάστελα, επίσης απαγορευόταν να παρευρίσκονται στις συνελεύσεις, αλλά επηρέαζαν τη λήψη αποφάσεων των Στάνακ μέσω των μεγάλων άρχοντων που σχετίζονταν με αυτό.  Οι μεγιστάνες της χώρας συγκαλούσαν οι ίδιοι το Στάνακ κάθε φορά που η χώρα αντιμετώπιζε σημαντικά εσωτερικά προβλήματα, όπως κρίση διαδοχής ή καθαίρεση του κυβερνήτη. Το Στάνακ κανονικά λάμβανε χώρα σε καθε περιοχή όπου ο μονάρχης είχε την αυλή του: Μίλε, Μίλοντραζ, Μπόμποβατς, Κράλιεβα Σουτιέσκα και Γιάιτσε.  

Το Στάνακ απολάμβανε μεγάλη δύναμη και εξουσία. Εκεί συζητούνταν θέματα όπως η εκλογή και η στέψη του νέου βασιλιά ή της νέας βασίλισσας, η εξωτερική πολιτική, η πώληση ή η παραχώρηση εδαφών, η σύναψη και η υπογραφή συνθηκών με γειτονικές χώρες καθώς και διάφορα στρατιωτικά θέματα.  Οι χάρτες που εκδόθηκαν από μονάρχες αντικατοπτρίζουν τις αποφάσεις που λάμβανε το Στάνακ. Καθώς η βασιλική δύναμη εξασθενούσε, η δύναμη του Στάνακ αυξανόταν.  Η επιρροή του κορυφώθηκε κατά την περίοδο μεταξύ 1390 και 1420. Ο Σέρβος ιστορικός Σίμα Τσιρκόβιτς καθώς και οι περισσότεροι Γιουγκοσλάβοι μελετητές πίστευαν ότι η ύπαρξη του Στάνακ αποδείκνυε ενότητα και αίσθημα ανήκει βοσνιακής ταυτότητας, ενώ ο Αμερικανός συνάδελφός τους Τζον Βαν Άντουερπ Φάιν ο νεότερος. υποστήριζε ότι απεικόνιζε την αδυναμία του μονάρχη και τη διοικητική αποκέντρωση του κράτους. 

## Παραπομπές

 
Κατηγορία:Βασίλειο της Βοσνίας
Κύπελλο Β΄ κατηγορίας πετοσφαίρισης γυναικών Κύπρου 2020-21

Το **Κύπελλο Β΄ κατηγορίας 2020-21** ήταν η 14η έκδοση του Κύπελλο Β΄ κατηγορίας Κύπρου. Συμμετείχαν οι 14 ομάδες της Β΄ κατηγορία 2020-21. Νικήτρια ήταν η Νέα Σαλαμίνα για πρώτη φορά στην ιστορία της.

## Α΄ φάση
Στην Α΄ φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Η Ομόνοια και ο Εθνικός Λατσιών προκρίθηκαν χωρίς αγώνα. Ο πίνακας που ακολουθεί παρουσιάζει τα τελικά αποτελέσματα των αγώνων.




## Προημιτελικά
Στην προημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Νέα Σαλαμίνα και ο Δικέφαλος Γερίου. Το παιχνίδι διεξήχθη στις 28 Απριλίου 2021 στο Κίτιον Αθλητικό Κέντρο στη Λάρνακα. Νικήτρια ήταν η Νέα Σαλαμίνα με σκορ 3-2 σετ (22-25, 28-26, 25-23, 23-25, 15-7).

## Παραπομπές


## Πηγές
*

Κατηγορία:Κύπελλο Β΄ κατηγορίας Κύπρου (πετοσφαίριση γυναικών)
Κατηγορία:Πετοσφαίριση το 2020
Κατηγορία:Πετοσφαίριση το 2021
Καταρίνα Τάικον

Η **Καταρίνα Τάικον-Λάνγκχαμερ** (29 Ιουλίου 1932 &#x2013; Δεκέμβριος 1995) ήταν μια σουηδή Ρομά ακτιβίστρια, ηγέτης στο κίνημα των πολιτικών δικαιωμάτων, συγγραφέας και ηθοποιός, από την Καλντεράς κάστα. Ήταν η αδερφή της Ρόζας Τάικον.

## Βιογραφία
Η  Καταρίνα Τάικον γεννήθηκε το 1932 στη Σουηδία σε μία κοινωνία γεμάτη διακρίσεις και καχυποψία εναντίον των τσιγγάνων. Η μητέρα της Καταρίνα Τάικον πέθανε λίγο μετά τη γέννηση της Καταρίνα. Κατά τη διάρκεια της παιδικής ηλικίας της Τάικον, οι Ρομανί  ζούσαν ακόμα σε στρατόπεδα στη Σουηδία και έπρεπε να κινούνται συχνά, γεγονός που δυσκόλευε τα παιδιά να αποκτήσουν σχολική εκπαίδευση. Η Τάικον δεν έμαθε πώς να διαβάζει και να γράφει μέχρι που ήταν στη εφηβική ηλικία.

Η Τάικον αφιέρωσε τη ζωή της στη βελτίωση των συνθηκών για τους Ρομά ανθρώπους στη Σουηδία και σε όλο τον κόσμο. Μέσα από την ακούραστη δουλειά της, συζητώντας, γράφοντας και μιλώντας με τις σουηδικές αρχές, οι Ρομά είχαν το ίδιο δικαίωμα στη στέγαση και την εκπαίδευση με όλους τους άλλους Σουηδούς. Το 1953, η απαγόρευση της μετανάστευσης των Ρομά το 1914 έληξε. Αυτό οδήγησε σε άλλους Ρομά να αναζητήσουν καταφύγιο στη Σουηδία και ο πληθυσμός, αρχικά λιγότερο από χίλια άτομα, αυξήθηκε.

Η Τάικον προσπάθησε να πείσει τις σουηδικές αρχές ότι αυτοί οι άνθρωποι ήταν στην πραγματικότητα πολιτικοί πρόσφυγες, καθώς είχαν καταπιεστεί στις χώρες τους. Μετά από άκαρπες προσπάθειες να βοηθήσει μια ομάδα 47 Γάλλων Ρομά να αποκτήσουν άσυλο στη Σουηδία, αποφάσισε να αλλάξει τη στρατηγική της. Κατάλαβε ότι ο μόνος τρόπος για να τερματίσει τις προκαταλήψεις εναντίον του λαού της ήταν να απευθυνθεί στους νέους. Οπότε άρχισε να γράφει τη δημοφιλή σειρά παιδικών βιβλίων της για την παιδική της ηλικία, την *Κατίτζη* (το 1979 δημιουργήθηκε μια τηλεοπτική σειρά βασισμένη στα βιβλία). Μια ολόκληρη γενιά παιδιών στη Σουηδία μεγάλωσε διαβάζοντας τα βιβλία για την Κατίτζη.

Η Καταρίνα Τάικον πέθανε στις 30 Δεκεμβρίου 1995 από εγκεφαλική βλάβη μετά από κώμα 13 ετών, μετά από καρδιακή ανακοπή. Την είχαν αποκαλέσει ο Μάρτιν Λούθερ Κινγκ της Σουηδίας. 

## Φιλμογραφία

* 2015 - *Taikon (Τάικον)*
* 1956 - *Sceningång (Είσοδος σκηνής)*
* 1953 - *Åsa-Nisse på semester*
* 1953 - *Marianne (Μαριάν)*
* 1951 - *Tull-Bom*
* 1950 - *Motorkavaljerer*
* 1949 - *Singoalla*
* 1948 - *Uppbrott*

## Παραπομπές
 

Κατηγορία:Σουηδές συγγραφείς
Στάκα Σκεντέροβα

Η **Στάκα Σκεντέροβα** (1831 - 26 Μαΐου 1891) ήταν Βόσνια δασκάλα, κοινωνική λειτουργός, συγγραφέας και λαογράφος. Πιστεύεται ότι ίδρυσε το πρώτο σχολείο για κορίτσια του Σεράγεβο στις 19 Οκτωβρίου 1858.  Το επόμενο έτος, έγινε η πρώτη γυναίκα δημοσιευμένη συγγραφέας στη σύγχρονη Βοσνία.

## Ζωή
Η Σκεντέροβα γεννήθηκε το 1831 στο Σεράγεβο από μετανάστες γονείς από τη Σερβική πόλη Πριτζέπολι. Ο μεγαλύτερος αδερφός της έραβε για το οθωμανικό στρατό, και η Σκεντέροβα έμαθε την τουρκική γλώσσα σε νεαρή ηλικία και δίδαξε τον εαυτό της να γράφει.

Στη Σκεντέροβα, με την άδεια των οθωμανικών αρχών, επετράπει να ανοίξει το πρώτο σχολείο για κορίτσια στο Σεράγεβο το 1858. Ήταν επίσης η πρώτη γυναίκα δασκάλα στη Βοσνία-Ερζεγοβίνη.

Τελικά αποφάσισε να γίνει καλόγρια. Δεδομένου ότι η Βοσνία δεν είχε τότε γυναικείο μοναστήρι της Σερβικής Ορθόδοξης Εκκλησίας, χειροτονήθηκε ως καλόγρια της Ανατολικής Ορθόδοξης Εκκλησίας στην Ιερουσαλήμ το 1870. 

## Θάνατος
Η Σκεντέροβα πέθανε τον Μάιο του 1891. Ενώ διασκέδαζε στην Ιλίντα, μία άμαξα έπεσε πάνω στο πλήθος και η Σκεντέροβα τραυματίστηκε σοβαρά.  Την φρόντισε μία φίλη, η Πολίνα Ίρμπυ, αλλά πέθανε από τους τραυματισμούς της λίγο μετά. Η Ίρμπυ τακτοποίησε την κηδεία και η Σκεντέροβα θάφτηκε στο Σεράγεβο.

## Εργα
* *Ljetopis Bosne, 1825–1856* («Το Βοσνιακό Χρονικό, 1825–1856», 1859)

## Παραπομπές


Κατηγορία:Σελίδες με πηγές CS1 στα Βοσνιακά (bs)
Κατηγορία:Βόσνιοι συγγραφείς
Κατηγορία:Γυναίκες συγγραφείς
Κατηγορία:Σελίδες με μη επιθεωρημένες μεταφράσεις
Όρη Στοουόβε

Τα **όρη Στοουόβε**, γνωστά και ως **Επιτραπέζια Όρη** (πολωνικά: *Góry Stołowe*, τσεχικά: *Stolové hory*, γερμανικά: *Heuscheuergebirge*) από την μετάφραση της ονομασίας τους, είναι οροσειρά μήκους 42 χιλιομέτρων που εκτείνεται στην Πολωνία και την Τσεχία, μέρος των Σουδητικών ορέων. Το πολωνικό μέρος της περιοχής προστατεύεται ως Εθνικό Πάρκο των Ορέων Στοουόβε. Η υψηλότερη κορυφή της σειράς είναι το Στσελίνιετς Βιέλκι σε υψόμετρο 919 μέτρων. Μέχρι το 1945 η οροσειρά αποτελούσε μέρος της Γερμανίας και της Τσεχίας, αλλά χάθηκε μετά τον Β΄ Παγκόσμιο Πόλεμο.

Η σειρά αποτελείται από ψαμμίτη και είναι η μόνη πολωνική οροσειρά που παρουσιάζει μια δομή που καλύπτεται με καθαρές ορεινές προεξοχές. Ανάμεσα στα τουριστικά αξιοθέατα υπάρχουν δύο ορεινοί όγκοι: οι Στσελίνιετς Βιέλκι και ο Σκάλνιακ όπου βρίσκεται ο λαβύρινθος Μπουέντνε Σκάουι (Περιπλανώμενα Βράχια). Υπάρχουν αρκετά αξιόλογα πετρώματα, μεταξύ των οποίων είναι τα Κβόκα («Κότα»), Βιέλμπουαντ («Καμήλα»), Μάουπα («Μαϊμού»), Γκουόβα Κόνια («Κεφάλι Αλόγου»), Φότελ Πραντζιάντα («Μεγάλη Πολυθρόνα του Παππού»).

Η περιοχή Μπουέντνε Σκάουι έχει αποτελέσει χώρο γυρισμάτων για διάφορες ταινίες, όπως οι παρακάτω:

* *[[Τα χρονικά της Νάρνια: Πρίγκιπας Κάσπιαν]]*
* *[[Spellbinder (τηλεοπτική σειρά)|Spellbinder]]*

## Εικόνες

Αρχείο:Szczeliniec wielki.JPG|Το Στσελίνιετς Βιέλκι όπως φαίνεται από το έδαφος της Τσεχίας 
Αρχείο:Łężno-widok na Kopę Śmierci.jpg
Αρχείο:Szczeliniec.JPG|Το Φοτέλ Πραντζιάντα στο Στσελίνιετς Βιέλκι
Αρχείο:Sudety-1-55.jpg
Αρχείο:Radkovské skály.jpg
Αρχείο:Szczeliniec5.jpg|Άποψη του όρους Στσελίνιετς Βιέλκι από τα δυτικά 
Αρχείο:Szczeliniec wielki taras wisnia6522.jpg
Αρχείο:Malpolud wisnia6522.JPG|Η "Μαϊμού" είναι ένα από τα αξιοθέατα στο Στσελίνιετς Βιέλκι.
Αρχείο:Szczeliniec Wielki @.jpg|Άλλη μια άποψη της "Μαϊμούς". 
Αρχείο:Camel Stolowe.JPG|Ο "βράχος της Καμήλας" είναι ένας από τους γνωστούς βράχους στο Στσελίνιετς Βιέλκι. 
Αρχείο:Na Szczelińcu Wielkim 4.jpg|Το "Κεφάλι του Αλόγου", βράχος στα όρη Στοουόβε.
Αρχείο:SzczeliniecWielki.jpg|Φαράγγι, γνωστό ως "η κόλαση", στο Στσελίνιετς Βιέλκι.
Αρχείο:Błędne Skały.jpg|Οι Βράχοι του Περιπλανώμενου (, Μπουέντνε Σκάουι).
Αρχείο:2015 Góry Stołowe, świerk i głaz 01.jpg


## Παραπομπές


Κατηγορία:Βουνά της Τσεχίας
Κατηγορία:Οροσειρές της Πολωνίας
Παλιάμπελα Δράμας

Τα **Παλιάμπελα** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφία - Ιστορία
Τα Παλιάμπελα βρίσκονται στα όρια με την Περιφερειακή Ενότητα Ξάνθης, στους βορειοδυτικούς πρόποδες των ορέων Λεκάνης σε υψόμετρο 280 μέτρα. Απέχουν 19 χλμ. ΝΔ. από το Παρανέστι (έδρα του δήμου) και 23 χλμ. Α.-ΒΑ. από τη Δράμα. Βόρεια του χωριού είναι η Χαμοκέρασα στην άκρη της οποίας περνάει η ΕΟ Δράμας - Ξάνθης, ανατολικά η Πλατανιά και νότια η  Πλατανόβρυση. Η παλιά ονομασία, από την περίοδο της τουρκοκρατίας, είναι *Χασάν Μαγλάρ* ή *Χασανμπαλάρ* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 31 οικογένειες προσφύγων (112 άτομα).

Μετά την απελευθέρωση αναφέρεται επίσημα με την ονομασία *Χασανμπαλάρ* το 1919 στο ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ (σημ. Πλατανιά). Το 1927 με το ΦΕΚ 76Α - 02/05/1927 μετονομάστηκε σε Παλιάμπελα. Σύμφωνα με το Πρόγραμμα «Καλλικράτης» μαζί με την Πλατανόβρυση, την Τερψιθέα, τον Δρυμότοπο και τα Χαμοκέρασα αποτελούν την τοπική κοινότητα Πλατανόβρυσης που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει ως πληθυσμό 48 κατοίκους.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Ιερά Μητρόπολις Κισάμου και Σελίνου

Η **Ιερά Μητρόπολις Κισάμου και Σελίνου** είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. 

Η Μητρόπολη έχει έδρα της τον Κίσαμο και περιλαμβάνει τις δύο δυτικές πρώην επαρχίες του νομού Χανίων, την Κίσαμο και το Σέλινο. Μητροπολίτης της από το 2005 είναι ο Αμφιλόχιος (Ανδρονικάκης).

## Ιστορία
Η αρχαία Κίσσαμος έχει εντοπιστεί στην πεδιάδα που πλαισιώνει τον ομώνυμο κόλπο. Ήταν ναυτικό και εμπορικό κέντρο της δυτικής Κρήτης και επίνειο της Πολυρρηνίας, της αρχαιότερης δωρικής πόλης στην Κρήτη. Αν και πλησίον της Πολυρρηνίας, ήταν αυτόνομη πολιτεία και έκοβε δικό της νόμισμα, προνόμιο που διατηρήθηκε έως την εποχή του Ιουστινιανού.

Η πόλη Κίσσαμος ήταν καλά οχυρωμένη λόγω της στρατηγικής της σημασίας. Τα τείχη της χτίστηκαν από τους Βενετούς και κάποια τμήματά τους σώζονται και σήμερα. Το βενετικό οχυρό, το Καστέλλο, έδωσε το όνομά του στο Καστέλλι Κισάμου. Η Επισκοπή Κισάμου δεν περιελάμβανε πάντα το Σέλινο, καθώς είναι γνωστό ότι υπήρχε Επισκοπή Καντανίας με έδρα κοντά στο χωριό Κακοδίκι. Συγκαταλέγεται πάντως ανάμεσα στις είκοσι πρωτοχριστιανικές Επισκοπές της Κρήτης. Πρώτη μνεία Επισκόπου Κισάμου είναι αυτή του Ευκίσσου, που συμμετείχε στην Σαρδική Σύνοδο (343), κατόπιν αυτή του Θεοπέμπτου, που συμμετείχε στην Πενθέκτη Οικουμενική Σύνοδο. Μολύβδινη βούλα που φυλάσσεται στο μουσείο του Ρεθύμνου και ανάγεται στα τέλη του ΣΤ' ή αρχές του Ζ' αιώνα, φέρει την επιγραφή «εκκλησία Κισάμου», ενώ στον Παρισινό τακτικό 1555Α (731-746) μνημονεύεται από τον τότε Μητροπολίτη Κρήτης ο Επίσκοπος Κισάμου, ενδέκατος στην τάξη.

Η δραστηριότητα της Επισκοπής διακόπηκε κατά την περίοδο της Αραβοκρατίας στην Κρήτη (826-961) και μετά το 1204, με την Ενετοκρατία, οπότε και εγκαταστάθηκαν Λατίνοι επίσκοποι στην Κρήτη. Από το 1645 ανασυστάθηκε η Επισκοπή Κισάμου, όπως και όλες οι επισκοπές. Μεταξύ 1831 και 1860 είχε ενωθεί με την Επισκοπή Κυδωνίας (ως Κυδωνίας και Κισάμου). Το 1860 ονομάστηκε Επισκοπή Κισάμου και Σελίνου με έδρα το Καστέλλι και με Πράξη του Οικουμενικού Πατριαρχείου το 1962 ανυψώθηκε σε Μητρόπολη μαζί με τις υπόλοιπες Μητροπόλεις της Κρήτης.

Επί Αρχιερατείας Ειρηναίου Γαλανάκη ανεγέρθηκαν πολλά ιδρύματα (τυπογραφείο, αγροτικές, τεχνικές και οικοκυρικές σχολές, οικοτροφεία, γηροκομεία) και ναοί, όπως και η Ορθόδοξη Aκαδημία Κρήτης στο Κολυμβάρι. Εκεί διεξήχθη η Πανορθόδοξη Σύνοδος του 2016.

## Μητροπολίτης
Ο πλήρης τίτλος του εκάστοτε επισκόπου είναι «***Μητροπολίτης Κισάμου και Σελίνου, Υπέρτιμος και Έξαρχος Εσπερίας Κρήτης***».

Μητροπολίτης Κισάμου και Σελίνου είναι σήμερα ο Σεβασμιώτατος κ.κ. Αμφιλόχιος (κατά κόσμον Ανδρονικάκης), ο οποίος εξελέγη στις 5 Οκτωβρίου 2005 και χειροτονήθηκε στις 8 Οκτωβρίου 2005.

### Επισκοπικός κατάλογος

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 

Κισαμου

Κατηγορία:Περιφερειακή ενότητα Χανίων
Έλληνες στη Γεωργία

Η Ελληνική διασπορά στη Γεωργία, που στους ακαδημαϊκούς κύκλους θεωρείται συχνά ως κομμάτι της ευρείας, ιστορικής κοινότητας των Ποντίων ή - πιο συγκεκριμένα σε αυτήν την περιοχή - των Ελλήνων του Καυκάσου, εκτιμάται ότι περιλαμβάνει περίπου 15.000 με 20.000 κατοίκους λιγότερους από τους 100.000 κατοίκους το 1989 (15.166 σύμφωνα με την τελευταία απογραφή). Η κοινότητα έφθινε εξαιτίας του μεγάλου κύματος επαναπατρισμού στην Ελλάδα καθώς και της μετανάστευσης στη Ρωσία, πιο συγκεκριμένα στη Σταυρούπολη στην περιοχή του Βόρειου Καυκάσου της νότιας Ρωσίας. Η κοινότητα ίδρυσε την Ελληνική Ένωση στη Γεωργία, όπου υπάρχει ένα πολιτιστικό κέντρο και μια εφημερίδα με τον τίτλο *Ελληνική Διασπορά.*

## Παραπομπές


## Εξωτερικοί σύνδεσμοι
* პონტოელი ბერძნები და ორთავიანი არწივი (Pontic Greeks and a Double-Headed Eagle) . *24 Hours*. 2008-03-13 (ένα άρθρο για μια έκθεση φωτογραφίας στη Γεωργία, αφιερωμένη στον πολιτισμό των Ελλήνων μεταναστών στη Γεωργία) 

Ε
Κατηγορία:Ελληνική διασπορά ανά χώρα
Μαρμαριά Δράμας

Η **Μαρμαριά** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας σε υψόμετρο 255 μέτρα. Απέχει περίπου 21 χλμ. ΝΔ. από το Παρανέστι (έδρα του δήμου) και 19 χλμ. Α. από τη Δράμα ενώ βόρεια του χωριού περνάει η ΕΟ Δράμας - Ξάνθης και η σιδηροδρομική γραμμή Θεσσαλονίκης - Αλεξανδρούπολης. Η παλιά ονομασία, από την περίοδο της τουρκοκρατίας, είναι *Ντοαλάρ* ή *Δουαλάρ* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 25 οικογένειες προσφύγων (85 άτομα). Μετά την απελευθέρωση αναφέρεται επίσημα με την ονομασία *Ντοαλάρ* το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (σημ. Νικηφόρου). Το 1927 με το ΦΕΚ 76Α - 02/05/1927 μετονομάστηκε σε Μαρμαριά. Σύμφωνα με το Πρόγραμμα «Καλλικράτης» μαζί με  τον Νικηφόρο και το Μικρολιβάδι αποτελούν την τοπική κοινότητα Νικηφόρου που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει ως πληθυσμό 12 κατοίκους.

## Εξωτερικοί σύνδεσμοι

* Αρχείο Δημοτικού Σχολείου Μαρμαριάς Δράμας από το Εθνικό Ευρετήριο Αρχείων

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Πρινόλοφος Δράμας

Ο **Πρινόλοφος** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφία - Ιστορία
Ο Πρινόλοφος βρίσκεται προς στα όρια με την Περιφερειακή Ενότητα Καβάλας σε υψόμετρο 340 μέτρα ενώ απέχει 17 χλμ. ΝΔ. από το Παρανέστι (έδρα του δήμου), 24 χλμ. Α.-ΒΑ. από τη Δράμα και 47 χλμ. Β. από την Καβάλα. Νότια του χωριού περνάει η ΕΟ Δράμας - Ξάνθης ενώ νοτιοδυτικά είναι η Χαμοκέρασα, νοτιοανατολικά η Πλατανιά και βόρεια ο Μαυροκορδάτος. Στα βόρεια του χωριού ξεκινάει το καταφύγιο θηραμάτων "Πρινόλοφος - Μαυροκορδάτος (Πλατανιάς - Πτελεάς)" με έκταση 3.900 εκταρίων το οποίο υπάγεται στο δασαρχείο Δράμας (ΦΕΚ 540/Β/90).

Μετά την απελευθέρωση αναφέρεται επίσημα με την ονομασία *Γκοκτσελή* το 1920 να προσαρτάται στην τότε κοινότητα Κουζλού Κιόϊ (σημ. Πλατανιά). Το 1927 με το ΦΕΚ 76Α - 02/05/1927 μετονομάστηκε σε Πρινόλοφος. Σύμφωνα με το Πρόγραμμα «Καλλικράτης» μαζί με την Πλατανιά, τον Μαυροκορδάτο, το Θαμνωτό και την Πελεκητή αποτελούν την τοπική κοινότητα Πλατανιά που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει ως πληθυσμό 76 κατοίκους.

## Εξωτερικοί σύνδεσμοι

* Πρινόλοφος Δράμας από ψηλά στο https://www.youtube.com/
* Φωτογραφίες από τον Πρινόλοφο στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Γιεκατερίνα Νελίντοβα

Η **Γιεκατερίνα Ιβάνοβνα Νελίντοβα** (ρωσ. Екатери́на Ива́новна Нели́дова, 1756–1839) ήταν αριστοκράτισσα της Ρωσικής Αυτοκρατορίας και κυρία των τιμών. Ήταν η βασιλική ερωμένη του Τσάρου Παύλου Α' της Ρωσίας.

Η Νελίντοβα αποφοίτησε από το Ινστιτούτο Σμόλνυ το 1776 και έγινε κυρία των τιμών, πρώτα στη Μεγάλη Δούκισσα Νατάλια και στη συνέχεια στη Μεγάλη Δούκισσα Μαρία. Είχε σχέση με τον Μεγάλο Δούκα Παύλο, τον μελλοντικό μονάρχη και ενήργησε ως επιτυχημένη μεσολαβητής μεταξύ του και των ανθρώπων με τους οποίους ήταν σε σύγκρουση. Η Νελίντοβα ήταν, επίσης, γνωστή για τα δραματικά ταλέντα της, που την έκαναν αγαπητή στον πρίγκιπα διάδοχο, που του άρεσε να σκηνοθετεί όπερες με τη συμμετοχή ανθρώπων με τους οποίους ήταν κοντά.

Υπάρχουν πηγές που την αποκαλούν «Μικρό Τέρας», μία περιγραφή που αποδίδεται στην Αικατερίνη τη Μεγάλη λόγω της φυσικής εμφάνισης της Νελίντοβα. Παρ 'όλα αυτά, ήταν μία σημαντική αυλική και η θέση της οδήγησε επίσης στην απόκτηση θέσεων των συγγενών της στην αυτοκρατορική αυλή. Η υπεράσπιση του Παύλου από τη Νελίντοβα τεκμηριώθηκε ακόμη και εν μέσω ζητημάτων κοινωνικής συμμόρφωσης στην Αυλή της Μεγάλης Αικατερίνης.  Άφησε τη θέση της στην αυλή το 1798.

## Παραπομπές

 
## Εξωτερικοί σύνδεσμοι
* 

Κατηγορία:Ρώσοι ευγενείς
Κατηγορία:Σελίδες με μη επιθεωρημένες μεταφράσεις
Μίνθη (μυθολογία)

Ήταν μία από τις κόρες του Κωκυτού την οποία μεταμόρφωσε η Περσεφόνη σε αρωματικό φυτό , την *κηπαίας* μίνθη (=μέντα). Έδωσε το όνομά της στο ομώνυμο βουνό της Ηλείας.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Γυναίκες του Άδη
Νόμος του Μέφρι

Ο **Νόμος του Μέφρι** (Eναλλακτική γραφή: Νόμος του Μέφρυ. Αγγλικά: Muphry's Law) είναι ένα απόφθεγμα σύμφωνα με το οποίο «Εάν σπεύσετε να ασκήσετε κριτική επάνω σε ένα λάθος που έκανε κάποιος, θα κάνετε κι εσείς οι ίδιοι κάποιο λάθος μέσα στην κριτική σας». Το όνομα του νόμου αυτού είναι ένας εκούσιος αναγραμματισμός του «Νόμου του Μέρφι».

Ο νόμος αυτός έχει ευρεία εφαρμογή, ειδικά στην εποχή του Διαδικτύου και των μέσων κοινωνικής δικτύωσης. Συγκεκριμένα, παρατηρείται το φαινόμενο κατά το οποίο πολλοί χρήστες, επάνω στην απόπειρά τους να καταδείξουν ένα λάθος του συνομιλητή τους, διαπράττουν ένα νέο σφάλμα.

Κατά καιρούς έχουν διατυπωθεί διάφορες παραλλαγές του ανωτέρω νόμου, μεταξύ άλλων:

* Νόμος του Χάρτμαν
* Σιδηρούς νόμος της λεπτολογίας

ενώ στο ελληνικό Διαδίκτυο έχει διατυπωθεί από τον Νίκο Σαραντάκο και ως «Νόμος του Μπούμερανγκ».

## Παραπομπές


Κατηγορία:Ορολογία του Διαδικτύου
Καπνόφυτο Δράμας

Το **Καπνόφυτο** είναι ακατοίκητος οικισμός της Ανατολικής Μακεδονίας στην Περιφερειακή Ενότητα Δράμας.  

## Γενικά στοιχεία
Το Καπνόφυτο βρίσκεται στα όρια με την Περιφερειακή Ενότητα Ξάνθης και είναι κτισμένο στους βόρειους πρόποδες από τα Όρη Λεκάνης σε υψόμετρο 160 μέτρα. Απέχει 39 χιλιόμετρα ΒΑ.  από τη Δράμα, 51 χιλιόμετρα Δ.-ΒΔ. από την Ξάνθη και μόλις 3 χιλιόμετρα Ν. (οδηγικά) από το Παρανέστι (έδρα του δήμου) ανάμεσα με το οποίο περνάει ο ποταμός Νέστος. Η παλιά του ονομασία, από την περίοδο της τουρκοκρατίας, είναι *Ντεντελέρ* ή *Δεδελέρ* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 28 οικογένειες προσφύγων (115 άτομα). Αναφέρεται μετά την απελευθέρωση ως *Ντεντελέρ* το 1927 στο  ΦΕΚ 76Α - 02/05/1927 να μετονομάζεται σε Καπνόφυτον. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 απογράφησαν 18 κάτοικοι.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Μεσοχώρι Δράμας

Το **Μεσοχώρι** ή **Μεσόχωρο** είναι ημιορεινό χωριό της Ανατολικής Μακεδονίας στα όρια της Περιφερειακής Ενότητας Δράμας με την Περιφερειακή Ενότητα Ξάνθης.

## Γεωγραφία - Αξιοθέατα
Το Μεσοχώρι είναι κτισμένο στις δυτικές όχθες του ποταμού Νέστου σε υψόμετρο 140 μέτρα. Απέχει 37 χλμ. ΒΑ.  από τη Δράμα, 51 χλμ. Δ.-ΒΔ. από την Ξάνθη και περίπου 3 χλμ. Δ. από το Παρανέστι (έδρα του δήμου) ανάμεσα με το οποίο περνάει ο ποταμός. Βορειοδυτικά του χωριού είναι το Καρποφόρο και νότια το Αηδονόκαστρο ενώ στην ίδια κατεύθυνση περνάει η σιδηροδρομική γραμμή Θεσσαλονίκης - Αλεξανδρούπολης και η ΕΟ Δράμας - Ξάνθης. Στο παλιό δημοτικό σχολείο στεγάζεται ο Φορέας Διαχείρισης του Εθνικού Πάρκου της Οροσειράς Ροδόπης ενώ βορειοδυτικά προς το Καρποφόρο βρίσκεται η εναλλακτική κοινότητα συντήρησης και διάδοσης παραδοσιακών σπόρων "Πελίτι". Στη δυτική άκρη του Μεσοχωρίου και δίπλα στην κοινότητα Πελίτι είναι ο οικισμός φιλοξενίας του Κέντρου Περιβαλλοντικής Εκπαίδευσης (Κ.Π.Ε.)  Παρανεστίου που έχει τη δυνατότητα φιλοξενίας 120 ατόμων και ο οποίος είχε δημιουργηθεί παλιότερα χρόνια για τις ανάγκες στέγασης των εργαζομένων της ΔΕΗ στην κατασκευή των φραγμάτων της περιοχής.

## Ιστορία - Διοικητικά
Η παλιά του ονομασία, από την περίοδο της τουρκοκρατίας, είναι *Τσιφλίκ Μαχαλέ* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 28 οικογένειες προσφύγων (106 άτομα). Αναφέρεται μετά την απελευθέρωση ως *Τσιφλίκ Μαχαλέ* το 1927 στο  ΦΕΚ 76Α - 02/05/1927 να μετονομάζεται σε *Μεσόχωρον*. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 έχει 105 κατοίκους.

## Εξωτερικοί σύνδεσμοι

* Ιστοσελίδα του Φορέα Διαχείρισης του Εθνικού Πάρκου Οροσειράς Ροδόπης 
* Η συλλογή σπόρων του Πελίτι στο https://www.youtube.com/
* Το Μεσοχώρι από την ιστοσελίδα του Δημοτικού Σχολείου Παρανεστίου
* Η ιστοσελίδα του Κέντρου Περιβαλλοντικής Εκπαίδευσης Παρανεστίου

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Καρποφόρο Δράμας

Το **Καρποφόρο** είναι μικρό ημιορεινό χωριό της Ανατολικής Μακεδονίας στα όρια της Περιφερειακής Ενότητας Δράμας με την Περιφερειακή Ενότητα Ξάνθης.

## Γεωγραφία - Ιστορία
Το Καρποφόρο είναι κτισμένο σε υψόμετρο 160 μέτρα κοντά στο σημείο που ο χείμαρρος Μελισσοχωρίου ενώνεται με τον ποταμό Νέστο. Απέχει 38 χλμ. ΒΑ. από τη Δράμα, 52 χλμ. Δ.-ΒΔ. από την Ξάνθη και 4 χλμ. Ν. από το Παρανέστι (έδρα του δήμου). Βορειοανατολικά είναι το Τέμενος, ανατολικά το Ξάγναντο και νοτιοδυτικά το Μεσοχώρι. Στο χωριό υπάρχει το Κέντρο Ενημέρωσης «Ενέργεια και Περιβάλλον» του Κέντρου Φυσικής Ιστορίας Παρανεστίου ενώ στα νότια και προς το Μεσοχώρι βρίσκεται η εναλλακτική κοινότητα συντήρησης και διάδοσης παραδοσιακών σπόρων "Πελίτι".

Η παλιά του ονομασία, από την περίοδο της τουρκοκρατίας, είναι *Γιανουσλού* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 15 οικογένειες προσφύγων (61 άτομα). Αναφέρεται μετά την απελευθέρωση ως *Γιανουσλού* το 1927 στο  ΦΕΚ 76Α - 02/05/1927 να μετονομάζεται σε Καπνόφυτον. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 απογράφησαν 26 κάτοικοι.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Η χώρα των νομάδων (ταινία)

**Η Χώρα των Νομάδων** (αγγλικά: *Nomadland*) είναι ο τίτλος μιας  Αμερικανικής δραματικής κινηματογραγικής ταινίας του 2020. Την συγγραφή του σεναρίου της ταινίας, καθώς και την σκηνοθεσία της και την παραγωγή, ανέλαβε η Κλόι Ζάο, ενώ πρωταγωνιστεί η Φράνσις ΜακΝτόρμαντ ως μια γυναίκα, που αποφασίζει να εγκαταλείψει την πόλη της και να αρχίσει να περιπλανιέται στις ΗΠΑ, αφού ο σύζυγος της πεθαίνει. Ο Ντέιβιντ Στράθερν εμφανίζεται σε συμπρωταγωνιστικό ρόλο, ενώ οι πραγματικοί νομάδες Λίντα Μέι και Μπομπ Γουέλς κάνουν σύντομες εμφανίσεις. 

Η ταινία έκανε πρεμιέρα στις 11 Σεπτεμβρίου του 2020 στο Διεθνές Φεστιβάλ Κινηματογράφου Βενετίας, όπου και κέρδισε τον Χρυσό Λέοντα.Στις 4 Δεκεμβρίου του 2020 είχε μια περιορισμένη κυκλοφορία σε συγκεκριμένους κινηματογράφους και πρωτοέγινε η ταινία διαθέσιμη στο Hulu στις 19 Φεβρουαρίου του 2021.Η ταινία τα πήγε καλά στο box office αποφέροντας παγκοσμίως $39 εκατομμύρια με προϋπολογισμό $5 εκατομμυρίων και έλαβε κυρίως θετικές κριτικές, οι οποίες επαίνεσαν κυρίως την σκηνοθεσία, το μοντάζ, το σενάριο, την φωτογραφία της καθώς και τις ερμηνείες των Φράνσις ΜακΝτόρμαντ και Ντέιβιντ Στράθερν. Η ταινία έχει βαθμολογηθεί στο Metacritic ως η τρίτη καλύτερη ταινία του 2020.

Στην 93η Απονομή των Βραβείων Όσκαρ, η ταινία κέρδισε τα βραβεία Καλύτερης ταινίας, Σκηνοθεσίας και Α' Γυναικείου Ρόλου. Είναι η πρώτη ταινία της Searchlight Pictures που κέρδισε Όσκαρ Καλύτερης Ταινίας απο τότε που η Walt Disney Company αγόρασε περιουσιακά στοιχεία της 21st Century Fox. Επίσης, η ταινία κέρδισε Χρυσή Σφαίρα Καλύτερης Δραματικής Ταινίας και Καλύτερης Σκηνοθεσίας στην 78η απονομή των Χρυσών Σφαιρών.

## Υπόθεση

Η Φερν, μένοντας άνεργη στα 60 της, αποφασίζει να ζήσει σαν σύγχρονος νομάδας, μόνη της, έχοντας χάσει τον σύζυγό της. Γι' αυτό και καταλήγει να διασχύζει τις ΗΠΑ με το τροχόσπιτό της.

## Ηθοποιοί και Χαρακτήρες
* Φράνσις ΜακΝτόρμαντ στο ρόλο της *Φερν*
* Ντέιβιντ Στράθερν στο ρόλο του *Ντειβ*
* Λίντα Μεί στο ρόλο της *Λίντα*
* Μπομπ Γουέλς στο ρόλο του *Μπομπ Γουέλς*
* Πίτερ Σπίαρς στο ρόλο του *Πίτερ*
* Ντέρεκ Έντρες στο ρόλο του *Ντέρεκ*
* Τάι Στράθερν στο ρόλο της *Τζέιμς*
* Γκεί Ντεφόρεστ στο ρόλο του *Γκεί*
* Πατρίσια Γκραίερ στο ρόλο της *Πάτι*
* Άντζελα Ρείς στο ρόλο της *Άντζελα*
* Ραίαν Ακουίνο στο ρόλο του *Ραίαν*

## Βραβεία & Υποψηφιότητες

## Παραπομπές

## Εξωτερικοί σύνδεσμοι
* Επίσημη ιστοσελίδα
* Η Χώρα των Νομάδων στο IMDB

Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2020
Κατηγορία:Αμερικανικές δραματικές ταινίες
Κατηγορία:Όσκαρ Καλύτερης Ταινίας
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Κλόι Ζάο
Κατηγορία:Ταινίες τοποθετημένες στην Καλιφόρνια
Κατηγορία:Ταινίες τοποθετημένες στη Νεβάδα
Κατηγορία:Ταινίες παραγωγής Searchlight Pictures
Κατηγορία:Ταινίες IMAX
Κατηγορία:Χρυσή Σφαίρα Καλύτερης Ταινίας (Δράμα)
Κύπελλο Ελλάδος υδατοσφαίρισης ανδρών 2021

Το Κύπελλο Ελλάδος πόλο ανδρών της περιόδου 2020-21 διεξήχθη με τη συμμετοχή των 8 πρώτων ομάδων της βαθμολογίας από την Α1 κατηγορία. Έγινε υπο τη μορφή F-8 στο Κολυμβητήριο της Βουλιαγμένης στις 21-23/5.    

Τον τίτλο κατέκτησε ο '''Ολυμπιακός''' για 22η φορά στην ιστορία του. 

## Το πανόραμα του F-8

## Κατάταξη
# : **Κυπελλούχος Ελλάδος 2021**
# 21x21εσ Α.Ε.Κ.
# 24px Ν.Ο. Βουλιαγμένης και ΓΣ Περιστερίου

## Παραπομπές


2021
Κατηγορία:Υδατοσφαίριση το 2020
Κατηγορία:Υδατοσφαίριση το 2021
Κάρμεν Σουλεϊμάν

Η **Κάρμεν Εσάμ Σουλεϊμάν** (Αραβικά: **كارمن عصام سليمان**, γεννήθηκε στις 7 Οκτωβρίου 1994 στο Ζαγκαζίγκ, Σαρκία, Αίγυπτος), γνωστή με το όνομα της σκηνής **Κάρμεν Σολιμάν** (Αραβικά: **كارمن سليمان**), είναι αιγύπτια τραγουδίστρια. Ο Σολιμάν κέρδισε την πρώτη σεζόν του Arab Idol το 2012 που μεταδόθηκε ζωντανά στο MBC, κερδίζοντας ένα συμβόλαιο ηχογράφησης με την Platinum Records. Μετά από εξαντλητικούς γύρους τηλεοπτικών αποκλεισμών, και κριτικών αξιολογήσεων από τους κριτές διασημοτήτων Ραγκέμπ Αλάμα, Νάνσυ Άτζραμ. και τον Αιγύπτιο μουσικό παραγωγό Χασάν Ελ Σαφέι, η Κάρμεν Σολίμαν υπερίσχυσε έναντι όλων των άλλων διαγωνιζόμενων για να γίνει ο πρώτος νικητής της επιτυχημένης σειράς στις 24 Μαρτίου 2012 με υψηλότερος αριθμός ψήφων. Το πρώτο της σινγκλ, "Kalam Kalam" κυκλοφόρησε στις 4 Μαρτίου 2013, φτάνοντας στο νούμερο 1 στα αιγυπτιακά τσαρτ και το πρώτο της άλμπουμ κυκλοφόρησε τον Ιανουάριο του 2014. Η Κάρμεν ακολούθησε με πολλά επιτυχημένα σινγκλ, συμπεριλαμβανομένων των "Akhbari" και "Azama Ala Azama "ένα τρίο με συναδέλφους διαγωνιζόμενους Idol, Dounia Batma και Youssef Arafat

Η Κάρμεν κυκλοφόρησε το πρώτο της σινγκλ "Kalam Kalam" στις 4 Μαρτίου 2013, και χάρισε την φωνή της στην Μοάνα για την αραβική μεταγλώττιση.

## Ο Μάρτιος της Τέχνης
Από τη συμμετοχή της στο πρόγραμμα Talent Discovery Arab Idol στο MBC1, έχει φτάσει στο τελικό στάδιο και έχει αγωνιστεί για τον τίτλο εναντίον της Μαροκινής Ντούνια Μπάτμα. Η Αιγύπτια συμμετέχουσα Κάρμεν Σουλεϊμάν κέρδισε τον τίτλο του "Αραβικού Είδωλου" στην πρώτη του σεζόν, αφού κέρδισε το υψηλότερο ποσοστό ψήφων από το κοινό. Κέρδισε επίσης ένα συμβόλαιο για τη διαχείριση μιας επιχείρησης και την παραγωγή ενός άλμπουμ, και ένα συμβόλαιο για την εκπροσώπηση μιας εταιρείας αναψυκτικών. Της απονεμήθηκε το βραβείο Καλύτερης Φωνής κάτω των 16 ετών από το Ανώτατο Συμβούλιο Πολιτισμού στην Αίγυπτο.

Η Carmen Suleiman κυκλοφόρησε το πρώτο της άλμπουμ "Akhbari" γραμμένο από τον Σαουδάραβα ποιητή Αμπντουλατίφ μπιν Αμπντουλάχ Αλ Σέιχ στις αγορές τον Φεβρουάριο του 2014. Το λεύκωμα χαρακτήρισε 12 τραγούδια και περιείχε τα διαφορετικά λυρικά χρώματα. Ενώθηκε επίσης με τη Ντούνια Μπάτμα και τον καλλιτέχνη Γιούσεφ Αραφάτ ηχογραφώντας το τραγούδι "Μεγαλείο στο Μεγαλείο" και κινηματογράφησε ένα βίντεο κλιπ που παρήγαγε η Platinum Records.

Το Kalam Kalam είναι το πρώτο τραγούδι της Κάρμεν, το οποίο κυκλοφόρησε στις 4 Μαρτίου 2013. Στο έργο κινουμένων σχεδίων της, η Κάρμεν Σόλομον ήταν υποψήφια για το ρόλο της Άννας στη Βασίλισσα του Χιονιού και κατέληξε να την δώσει στον Σαχρούκ Σαλά Αλ-Σαρίφ, ενώ η Κάρμεν Σουλεϊμάν έπαιξε τον μουσικό ρόλο της Μοάνα στην κλασική ταινία της Disney Moana.

Κατηγορία:Αιγύπτιοι τραγουδιστές
Αηδονόκαστρο Δράμας

Το **Αηδονόκαστρο** είναι μικρό ημιορεινό χωριό της Ανατολικής Μακεδονίας στα όρια της Περιφερειακής Ενότητας Δράμας με την Περιφερειακή Ενότητα Ξάνθης. Το χωριό είναι κτισμένο στους βόρειους πρόποδες από τα Όρη Λεκάνης σε υψόμετρο 144 μέτρα. Απέχει 38 χλμ. ΒΑ.  από τη Δράμα, 51 χλμ. Δ.-ΒΔ. από την Ξάνθη και περίπου 3 χλμ. Δ.-ΝΔ. από το Παρανέστι (έδρα του δήμου) ανάμεσα με το οποίο περνάει ο ποταμός Νέστος. Στη δυτική άκρη του χωριού περνάει η σιδηροδρομική γραμμή Θεσσαλονίκης - Αλεξανδρούπολης και η ΕΟ Δράμας - Ξάνθης ενώ βόρεια είναι ο οικισμός Μεσοχώρι και ανατολικά ο οικισμός Καπνόφυτο.

Η παλιά του ονομασία, από την περίοδο της τουρκοκρατίας, είναι *Μουσελλίμ* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 26 οικογένειες προσφύγων (89 άτομα). Αναφέρεται μετά την απελευθέρωση ως *Μουσελίμ* το 1927 στο  ΦΕΚ 76Α - 02/05/1927 να μετονομάζεται σε Αηδονόκαστρον. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 απογράφησαν 15 κάτοικοι.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Πολυνέρι Δράμας

Το **Πολυνέρι** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφία - Ιστορία
Το Πολυνέρι βρίσκεται προς στα όρια με την Περιφερειακή Ενότητα Καβάλας και Περιφερειακή Ενότητα Ξάνθης σε υψόμετρο 500 μέτρα. Απέχει 34 χλμ. Α.-ΒΑ. από τη Δράμα, περίπου 8 χλμ. ΝΔ. από το Παρανέστι (έδρα του δήμου),  ενώ στα ανατολικά του χωριού περνάει η ΕΟ Δράμας - Ξάνθης. Το χωριό είναι κτισμένο σε κατάφυτη από δένδρα περιοχή όπου δυτικά και νότιά του εκτείνεται το καταφύγιο θηραμάτων "Πρινόλοφος - Μαυροκορδάτος (Πλατανιάς - Πτελεάς)" με έκταση 3.900 εκταρίων το οποίο υπάγεται στο δασαρχείο Δράμας (ΦΕΚ 540/Β/90). Η παλιά ονομασία, από την τουρκοκρατία ήταν *Λύσσανη ή Λίσαν* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 31 οικογένειες προσφύγων (121 άτομα) από την Ανατολική Θράκη και τον Πόντο. Οι πρόσφυγες από τον Πόντο είχαν καταγωγή από την επαρχία Όφι, η οποία βρισκόταν ανατολικά της Τραπεζούντας (ανάμεσα στις επαρχίες των Σουρμένων και της Ριζούντας) και μιλούσαν την ποντιακή οφίτικη διάλεκτο.

Μετά την απελευθέρωση αναφέρεται επίσημα με την ονομασία *Λίσαν* στο ΦΕΚ 251Α - 20/11/1919 να προσαρτάται στην τότε κοινότητα Δρατσίστης (το σημερινό Παρανέστι) και το 1927 με το ΦΕΚ 76Α - 02/05/1927 να μετονομάζεται σε  Πολυνέρι. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 έχει ως πληθυσμό 10 κατοίκους.

## Εξωτερικοί σύνδεσμοι
* Χαμένο μέσα στην πλούσια βλάστηση το «Πολυνέρι»  από τον ιστότοπο https://destanea.com/ 
* Η πεζοπορική διαδρομή: Πολυνέρι - Περίβλεπτο - Καλλίκρουνο από τον ιστότοπο https://el.wikiloc.com/
*Αρχεία από το Πολυνέρι Δράμας στον ιστότοπο Γ.Α.Κ. - Γενικά Αρχεία Κράτους 
*

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Θρήνος για το νεκρό Χριστό (Μαντένια)

Ο **Θρήνος για το Νεκρό Χριστό** (στα ιταλικά: **Lamento sul Cristo morto**) είναι πίνακας του Ιταλού αναγεννησιακού ζωγράφου Αντρέα Μαντένια.

Ο πίνακας, που έχει διαστάσεις 68x81 εκατοστά, ζωγραφίστηκε με τέμπερα σε καμβά και χρονολογείται μεταξύ 1475 και 1501. Ο Μαντένια ζωγράφισε το συγκεκριμένο πίνακα για το προσωπικό του παρεκκλήσι, στη Βασιλική του Αγίου Ανδρέα, στη Μάντοβα, αλλά οι γιοί του τον πούλησαν για να ξεπληρώσουν τα χρέη του.  Αφού άλλαξε πολλούς ιδιοκτήτες, ο πίνακας κατέληξε, το 1824, στην Πινακοθήκη Μπρέρα, στο Μιλάνο, όπου εκτίθεται και σήμερα.

Στον εν λόγω πίνακα απεικονίζεται ο Χριστός νεκρός ξαπλωμένος σε μαρμάρινο τραπέζι ενώ δίπλα του θρηνούν η Παναγία, η Μαρία Μαγδαληνή και ο Άγιος Ιωάννης. Ο Μαντένια επειδή ήθελε να δώσει έμφαση στο πρόσωπο και τον κορμό του νεκρού Χριστού ζωγράφισε τα πόδια κοντύτερα από ότι θα έπρεπε κανονικά με βάση τις διαστάσεις του σώματος. Επίσης, χρησιμοποίησε τη τεχνική του κιαροσκούρο προκειμένου να αποτυπώσει με ρεαλισμό και μεγαλύτερο βάθος τον Χριστό και τα πρόσωπα που παρευρίσκονται και θρηνούν.

## Παραπομπές


Κατηγορία:Πίνακες του Αντρέα Μαντένια
Η θρυλική Μα Ρέινι

**Η θρυλική Μα Ρέινι** (αγγλικά: **Ma Rainey's Black Bottom**) είναι ο τίτλος Αμερικανικής δραματικής ταινίας του 2020. Η ταινία είναι σκηνοθετημένη από τον Τζορτζ Γουλφ, γραμμένη από τον Ρούμπεν Σαντιάγο-Χάντσον και βασισμένη στο ομώνυμο θεατρικό έργο. Η ταινία και το θεατρικό ακολουθούν την σημαντική καλλιτέχνιδα Μα Ρέινι στο Σικάγο της δεκαετίας του 1920 και πρωταγωνιστούν ο Τσάντγουικ Μπόουσμαν και η Βαϊόλα Ντέιβις. 

Το πρότζεκτ αρχικά ανακοινώθηκε το 2013 μαζί με την ταινία Εμπόδια του Ντένζελ Ουάσινγκτον ως μέλος μιας συμφωνίας με το HBO. Ο Ουάσινγκτον επίσης ασχολήθηκε και με την παραγωγή της ταινίας. Τελικά το Netflix ανέλαβε να κάνει την ταινία και τα γυρίσματα άρχισαν στο Πίτσμπουργκ το 2019. Ο Μπόουσμαν πέθανε μετά την ολοκλήρωση των γυρισμάτων και η ταινία είναι αφιερωμένη στην μνήμη του. 

Η ταινία έκανε πρεμιέρα στους κινηματογράφους στις 25 Νοεμβρίου του 2020, ενώ στο Netflix στις 18 Δεκεμβρίου. Έλαβε εξαιρετικές κριτικές από τους κριτικούς και κέρδισε στην 93η Απονομή των Βραβείων Όσκαρ το Όσκαρ Καλύτερου Σχεδιασμού Κουστουμιών και το Όσκαρ Καλύτερου Μακιγιάζ από τις πέντε συνολικά υποψηφιότητες που έλαβε, ενώ στην 74η Απονομή των Βραβείων BAFTA κέρδισε δυο βραβεία απο τα τρια βραβεία στα οποία ήταν υποψήφια.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2020
Κατηγορία:Αμερικανικές δραματικές ταινίες
Κατηγορία:Αμερικανικές μουσικές δραματικές ταινίες
Κατηγορία:Αμερικανικές μουσικές ταινίες
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Βιογραφικές ταινίες
Κατηγορία:Αμερικανικές βιογραφικές ταινίες
Κατηγορία:Αγγλόφωνες ταινίες
Κατηγορία:Ταινίες σε παραγωγή Ντένζελ Ουάσινγκτον
Νικολάι Σλιτσένκο

Ο **Νικολάι Αλεξίεβιτς Σλιτσένκο** (  ; γεννημένος στις 27 Δεκεμβρίου 1934-2 Ιουλίου 2021 ) είναι Ρώσος τραγουδιστής, ηθοποιός  και διευθυντής του θεάτρου Romen στη Μόσχα. Ήταν το μοναδικό άτομο Ρομά, που του  απονεμήθηκε ο τίτλος Λαϊκός Καλλιτέχνης της ΕΣΣΔ (1981).  

## Βιογραφία
Ο Νικολάι γεννήθηκε στην περιοχή Μπέλγκοροντ της Ρωσίας, σε μια οικογένεια Ρομά. Μέρος της παιδικής του ηλικίας πέρασε κατά τη διάρκεια του Β ' Παγκοσμίου Πολέμου. Κατά τη διάρκεια του πολέμου, ο Νικολάι έχασε πολλούς συγγενείς. Συγκεκριμένα, όταν ήταν αγόρι, ο πατέρας του πυροβολήθηκε μπροστά στα μάτια του το 1942. Μετά τον πόλεμο, η οικογένεια Σλιτσένκο  εγκαταστάθηκε σε μια συλλογική φάρμα Ρομά στην Περιφέρεια Βορόνεζ. Οι έφηβοι έπρεπε να συνεργαστούν εξίσου με τους ενήλικες. Αυτή ήταν η εποχή που ο Νικολάι άκουσε για ένα θέατρο Ρομά στη Μόσχα και είχε ονειρευτεί να παίξει στη σκηνή.

Το 1951, ο Νικολάι έγινε δεκτός στο θέατρο Romen. Το προικισμένο αγόρι τράβηξε την προσοχή των κορυφαίων δασκάλων θεάτρου. Σίγουρα, δεν το έκαναν εύκολο γι' αυτόν: ξεκίνησε σαν τους περισσότερους, ως βοηθητικός ηθοποιός.

Ο Νικολάι ανέλαβε για πρώτη φορά έναν πρωταγωνιστικό ρόλο ήδη από το 1952, όταν δεν ήταν ακόμη 18 ετών. Αυτή ήταν τη στιγμή που το θέατρο έφυγε στο Ζάγκορσκ (σημερινό Σέργκιεφ Ποσάντ) με το έργο *Four Fiancées* του Ιβάν Χρουστάλεφ. Ο Νικολάι έπαιξε το ρόλο του Λέκσα, ως αντικαταστάτης του ηθοποιού Σεργκέι Φιοντόροβιτς Σίσκοφ (της δυναστείας των τσιγγάνων Σίσκοφ) που είχε αρρωστήσει. Έπαιξε έπειτα το ρόλο του Λέκσα για πολλά χρόνια και αργότερα, καθώς μεγάλωνε, έπαιξε επίσης και τον ρόλο του Μπάντι σε αυτό το έργο.

Μετά το έργο ο Σλιτσένκο έλαβε την προσοχή ως ικανός ηθοποιός. Το θέατρο άρχισε να τον απασχολεί στα τρέχοντα έργα του ρεπερτορίου. Συνολικά, εκείνη την εποχή έπαιξε περισσότερους από 60 ρόλους στο θέατρο της πατρίδας του, και επίσης συμμετείχε σε μια σειρά από δημοφιλείς ταινίες, όπως το *Κάτω από τη βροχή και τον Ήλιο*, το *Το νησί μου είναι μπλε*, το *Γάμος στη Μαλινόβκα* και άλλα.

Το 1977, ο Νικολάι Σλιτσένκο έγινε διευθυντής του θεάτρου Romen. Γι' αυτό, ολοκλήρωσε τα Ανώτατα Μαθήματα Διευθυντών στη Ρωσική Ακαδημία Θεάτρου Τεχνών το 1972, υπό τη διεύθυνση του Λαϊκού Καλλιτέχνη της ΕΣΣΔ Αντρέι Γκοντσάροφ .

Στις 4 Δεκεμβρίου 1998, ένα αστέρι με το όνομα Νικολάι Σλιτσένκο τοποθετήθηκε στην πλατεία Αστεριών στη Μόσχα.

## Βραβεία και τιμές
[δεξιά|μικρογραφία|280x280εσ| Ο Σλιτσένκο λαμβάνει το [Βραβείο της Τιμής|Τάγμα Τιμής από τον Ρώσο Πρόεδρο Ντμίτρι Μεντβέντεφ . 6 Μαΐου 2010]]

; Παράσημα

*  Βραβείο Αξίας για την πατρίδα 2η τάξη (2020).
*  Βραβείο αξίας για την 3η τάξη της πατρίδας (2004). 
*      Βραβείο αξίας για την 4η τάξη της πατρίδας (1994)
*      Βραβείο τιμής (2009)
*      Βραβείο φιλίας (2014)
*      Βραβείο Φιλίας των Λαών

;
;Τίτλοι

* Λαϊκός καλλιτέχνης της ΕΣΣΔ (1981)
* Λαϊκός καλλιτέχνης του RSFSR (1975)
* Τιμημένος καλλιτέχνης του RSFSR (1969)

;
;Βραβεία

* Κρατικό βραβείο της ΕΣΣΔ (1987)
* Κυβερνητικό βραβείο Ρωσικής Ομοσπονδίας στον τομέα του πολιτισμού (2013)

## Παραπομπές

  

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κατηγορία:Αποδέκτες του Τάγματος της Φιλίας των Λαών
Κύπελλο Ελλάδος υδατοσφαίρισης γυναικών 2021

Το Κύπελλο Ελλάδος πόλο γυναικών της περιόδου 2020-21 ήταν η **4η** διοργάνωση στην ιστορία του θεσμού, και διεξήχθη με τη συμμετοχή των 4 πρώτων ομάδων της βαθμολογίας από την Α1 κατηγορία. Έγινε με τη μορφή Φάιναλ-4 στο Κολυμβητήριο Λαιμού Βουλιαγμένης στις 22-23 Μαΐου.   
Κυπελλούχος αναδείχθηκε ο Ολυμπιακός για 3η φορά στην ιστορία του.

## Ημιτελικοί

## Τελικός

* **Διαιτητές:** Πολυχρονοπουλος - Κουρτίδης
* **Συνθέσεις:
** **** ([[Χάρης Παυλίδης]]): [[Χρυσή Διαμαντοπούλου|Διαμαντοπούλου Χρ.]], [[Ελευθερία Πλευρίτου|Πλευρίτου Ελ.]] 2, [[Άλκηστις Μπενέκου|Μπενέκου]], [[Νικολέτα Ελευθεριάδου|Ελευθεριάδου]] 2, Κανετίδου, [[Άλκηστη Αβραμίδου|Αβραμίδου]] 2, [[Χριστίνα Σιούτη|Σιούτη]], [[Μαργαρίτα Πλευρίτου|Πλευρίτου Μαργ.]] 2, Χαλδαίου, [[Βάσω Πλευρίτου|Πλευρίτου Βασ.]] 1, [[Μαρία Μυριοκεφαλιτάκη|Μυριοκεφαλιτάκη]] 1, [[Χριστίνα Τσουκαλά|Τσουκαλά]] 1, [[Ιωάννα Σταματοπούλου|Σταματοπούλου]], [[Σοφία Τορνάρου|Τορνάρου]], [[Φωτεινή Τριχά|Τριχά]]
** [[Αρχείο:900px HEX-EABA65 anchor background HEX-FA0000 White HEX-000088.svg|24px]] [[ΝΟ Βουλιαγμένης (υδατοσφαίριση γυναικών)|Ν.Ο. Βουλιαγμένης]] (Αντιόπη Μελιδώνη): Κωτσιώνη, [[Ίλσε Κούλχαας|Κούλχαας]] 2, Ανδρεάδη, Μουστακαρία, Γιαννοπούλου, [[Έλενα Ξενάκη|Ξενάκη]] 1, [[Ειρήνη Νίνου|Νίνου Ειρ.]] 1, [[Μαρία Πάτρα|Πάτρα Μ.]] 1, Κώτσια, Διαμαντοπούλου Βασ., Κοντονή 1, Καϊάφα, Πατρα Ε., Καλογεροπούλου, [[Στεφανία Σάντα|Σάντα]]
* **Διακρίσεις:**
** **Πολυτιμότερη Παίκτρια (MVP):**  [[Άλκηστη Αβραμίδου]] ([[Ολυμπιακός Σ.Φ.Π. (υδατοσφαίριση γυναικών)|Ολυμπιακός Πειραιώς]])
** **Καλύτερη τερματοφύλακας:**  Μαρία Κωτσιώνη ([[ΝΟ Βουλιαγμένης (υδατοσφαίριση γυναικών)|Ν.Ο. Βουλιαγμένης]])
** **Πρώτες σκόρερ:'''  Νικόλ Ελευθεριάδου (Ολυμπιακός Πειραιώς),  Ίλσε Κούλχαας (Ν.Ο. Βουλιαγμένης): 6 γκολ

## Παραπομπές


## Εξωτερικοί σύνδεσμοι - Πηγές
* Τελικός Κυπέλλου Ελλάδας Πόλο Γυναικών 2021, Κολυμβητήριο Βουλιαγμένης  www.axon-swim.gr
*  Το πρόγραμμα των αγώνων στη Βουλιαγμένη  koe.org.gr
* Στον τελικό ο ΝΟΒ (17-10 τον Εθνικό)  koe.org.gr
* Δηλώσεις του ημιτελικού Εθνικού-Βουλιαγμένης  koe.org.gr
* Στον τελικό με την Βουλιαγμένη ο Ολυμπιακός (23-5 τον ΑΝΟΓ)  koe.org.gr
*  Δηλώσεις του ημιτελικού Ολυμπιακού - Γλυφάδας  koe.org.gr

2021
Κατηγορία:Υδατοσφαίριση το 2020
Κατηγορία:Υδατοσφαίριση το 2021
Καταμπόλα

Η **Καταμπόλα** () είναι πόλη και δήμος στην επαρχία Μπιέ στην κεντρική Ανγκόλα. Βρίσκεται 52,5 χλμ. βορειοανατολικά του Κουίτο, στον δρόμο προς Καμακούπα. Ο δήμος είχε πληθυσμό 126.631 κατοίκους το 2014.

## Ιστορία
Πριν από το 1975 η κύρια πόλη ήταν γνωστή ως «Νόβα Σίντρα». Στις 20 Φεβρουαρίου 1996, οι Ένοπλες Δυνάμεις της Ανγκόλας (FAA) επιτέθηκε σε φρουρά της UNITA στο Λισούσου, περίπου 15 χλμ. από την Καταμπόλα. Καταλήφθηκε μαζί με πόλεις όπως οι Αντούλο, Μπαϊλούντο, Καμαπούκα και Τσιγκουάρ κατά τη διάρκεια της Επίθεσης των Χριστουγέννων των Ενόπλων Δυνάμεων τον Δεκέμβριο του 1999. Πολλοί αξιωματούχοι της τοπικής αυτοδιοίκησης και υποστηρικτές της κυβέρνησης σκοτώθηκαν κατά την επίθεση.

## Παραπομπές


Κατηγορία:Πόλεις της Ανγκόλας
Άλμπα Μολίνα

Η **Άλμπα Μολίνα Μοντόγια** (γεννήθηκε το 1978) είναι Ισπανή-Ρομά τραγουδίστρια, που παίζει φλαμένκο, καθώς και χιπ χοπ και άλλες μορφές ποπ μουσικής. Η κόρη του φλαμένκο ζευγαριού Λόλε Μοντόγια και Μανουέλ Μολίνα, συνεργάστηκε με τον Las Niñas από τα τέλη της δεκαετίας του 1990 και αργότερα με τον Ισπανό κιθαρίστα Ρικάρντο Μορένο παράγοντας το *Tucara* (2009). Πιο πρόσφατα, τίμησε τους γονείς της με τα άλμπουμ *Alba canta a Lole y Manuel* (2016) και *Caminando con Manuel* (2017).

## Βιογραφία
Γεννήθηκε στη Σεβίλλη στις 26 Νοεμβρίου 1978. Η Άλμπα Μολίνα ήταν η κόρη των ερμηνευτών φλαμένκο Λόλε Μοντόγια Ροδρίγκεζ (γεννήθηκε το 1954) και Μανουέλ Μολίνα Χιμένεθ (1948-2015) και η εγγονή της Αντονία Ροδρίγκεζ Μορένο (1936-2018), μια τραγουδίστρια και χορευτής του Ρομά φλαμένκο γνωστή ως Λα Νέγκρα.

Η πρώτη εμφάνιση της Μολίνα ήταν όταν ως 12χρονη εμφανίστηκε ως μοντέλο. Δύο χρόνια αργότερα, κέρδισε τον τίτλο "Miss Elegancia" στο διαγωνισμό ομορφιάς Jerez de la Frontera.  Στη συνέχεια έγινε τραγουδίστρια, κυκλοφόρησε το πρώτο της single *Despacito* το 1998. Στις αρχές της δεκαετίας του 2000, μαζί με την Aurora Power και τη Vicky G. Luna, τραγούδησε ως ένα από τα , συνδυάζοντας φλαμένκο με ποπ. Εκτός από αρκετά single, κυκλοφόρησαν τα άλμπουμ *Ojú* (2003) και *Savia Negra* (2005). Πιο πρόσφατα, τιμά τους γονείς της με τα άλμπουμ *Alba canta a Lole y Manuel* (2016) και *Caminando con Manuel* (2017). Τον Νοέμβριο του 2020 κυκλοφόρησε το ένατο άλμπουμ  *El Beso.*

## Παραπομπές
 


Κατηγορία:Ισπανοί Ρομά
Κατηγορία:Ισπανοί τραγουδιστές